ميخائيل ڊي ھگنس

ميخائيل ڊي ھگنس يا مائيڪل ڊينيئل ھگنس جنم: 18 اپريل 1941ع ، آئرلينڊ جو سياستدان، شاعر، سوشالاجسٽ ۽ براڊ ڪاسٽر, آھي جيڪو نومبر 2011 ۾ آئرلينڊ جو نائون صدر چونڊجي آيو ۽ 2018 تي مدو پورو ڪري ستن سالن لاء ٻيھر صدر چونڊجي آيو.

شروعاتي زندگي

ھگنس 18 اپريل 1941ع ۾ لمرڪ شھر ۾ پيدا ٿيو سندس پيءُ کان ھگنس آئرش ريپبلڪن آرمي ۾ ليفٽيننٽ ھيو ۽ سندس تعلق ڪليئر ڪائونٽي جي وسندي باليڪار سان ھيو. جان پنھنجي ڀائرن پيٽر ۽ مائيڪل سان گڏجي آئرلينڊ جي آزاديءَ جي چڻنگ ۾ باقائده حصو ورتو جڏھن سندس پيءُ بيمار ٿي پيو تي ھن پنھنجي پنجن سالن جي پٽ ميخائيل ۽ ان جي ننڍڙي چئن سالن جي ڀاءُ کي پنھنجي چاچي ۽ پڦي جي ڪائونٽي ڪليئر ۾ واقع 
شھر نيو مارڪيٽ آن فرگوس جي ڀرسان زرعي فارم ۾ رھڻ لاءِ موڪليو ۽ ميخائيل جون وڏيون جاڙيون ڀينرون لمرڪ ۾ ئي رھيون ميخائيل ڪليئر ڪائونٽي جي باليڪار نيشنل اسڪول ۽ اِنِس شھر جي سينٽ فلَينَانس ڪاليج مان حاصل ڪئي. ھن يونيورسٽي ڪاليج گيلوي مان گريجوئيشن کان اڳ واري تعليم حاصل ڪندي 1963-1964ع ان ساڳي ڪاليج جي ادبي ۽ تقريري مقابلن جي سوسائٽي ۾ وائس آڊيٽر ٿيو ۽ 1964-1965ع ۾  آڊيٽر ٿي ويو. ھي گيلوي يونيورسٽي جي شاگرد يونين جو صدر پڻ رھيو. 1967ع ۾ انڊيانا يونيورسٽي، بلومنگٽن مان سوشالاجي ۾ ماسٽر آف آرٽس جي ڊگري حاصل ڪئيھن ٿورو وقت مانچسٽر يونيورسٽي ۾ پڻ رھيو.  پنھنجي تعليمي ڪيريئر ۾ ھي يونيورسٽي ڪاليج گيلوي ۾  سوشالاجي ۽ پوليٽيڪل سائنس جي شعبي ۾ اسٽيچوٽري ليڪچرار ٿيو. ھي سدرن الينئوس يونيورسٽي ڪاربنڊيل جو وزٽنگ ليڪچرار پڻ رھيو. ھن پنھنجي سياسي ڪيريئر تي توجھ ڏيڻ خاطر تعليمي نوڪري تان استعيفا ڏئي ڇڏي. ھي آئرش ٻولي ۾ تقرير ۾ فصاحت رکندڙ ھيو ۽ کيس اسپيني ٻولي ۾ پڻ مھارت حاصل ھئيEl presidente irlandés dedica tres semanas del verano a aprender español en la UIMP  Universidad Internacional Menéndez Pelayo, 2012-08-25. 

گھرو زندگي 

ھن جي زال  سبينا ھگنس اداڪاره ھئي ۽ ان جو تعلق گيلوي ڪائونٽي جي شھر ڪِلُونَرَين شھر سان ھيو  ھگنس جي ساڻس ملاقات 1967ع ۾ ڊبلن ۾ صحافڻ ميري ڪيني جي گھر ۾ ٿي 1973ع جي ڪرسمس جي ڏينھن ھگنس کيس شادي جي آڇ ڪئي ۽ سال بعد انھن شادي ڪئي. کين چار ٻار: ايلس ميري ھگنس، ڊينيئل ۽ ٻہ جاڙا جان ۽ مائيڪل (جونيئر) ھئا. انھن مان ايلس 2016ع ۾ آئرلينڊ جي سينيٽ سينڊ ايئرن جي رڪن منتخب ٿي

سياسي ڪيريئر

ھن شاگردي واري زماني ۾ فيئانا فئل نالي پارٽي ۾ شامل ٿيو ھو ۽ 1966ع ۾ ان جي ھڪ ونگ جو چيئرمين ٿيو پر جلد پوء پارٽي تبديل ڪري ليبر پارٽي ۾ شامل ٿي ويو 1973ر ۾ آئرلينڊ جي سينيٽ جو ميمبر چونڊجي ويو. 1981 جي چونڊن ۾ ليبر پارٽي جي ٽڪيٽ تي دائل اسيمبلي جو رڪن چونڊجي ويو. وري نومبر 1982ع ۾ ٻيھر چونڊجي آيو ۽ اٺين آئيني ترميم جي مخالفت ڪرڻ جي ڪري ھن کي  اھا سيٽ وڃائڻي پئي 
پر ان بعد نيشنل يونيورسٽي، آئرلينڊ واري تڪ مان ملڪ جي سينيٽ جي رڪن طور چونڊجي آيو. ھي ٻه دفعا 1982-198 ۽ 1991–1992 گيلوي شھر جو ميئر مقرر ٿيو. 1987ع ۾ ھي وري اسيمبلي (دائل) جو ميمبر چونڊجي آيو ۽ 2011 تائين ان سيٽ تي برقرار رھيو 1993ع ۾ ھي ڪابينه جو رڪن ٿيو ۽ کيس ٻارن ۽ نوجوانن جي معاملن واري وزارت ملي. ھن پنھنجي وزارت واري دؤر ۾ نشريات ۾ سنسرشپ جي پاڙ پٽي آئرش فلم بورڊ جي تشڪيل نو ڪئي ۽ آئرش ٻولي واري ٽيليويزن اسٽيشن TG4 قائم ڪئي 
2000 ۾ ھي ليبر پارٽي جي فرنٽ بينچ تي مقرر ٿيو.2003 ۾ ليبر پارٽي جو صدر ٿي ويو ۽ پرڏيھي معاملن لاء پارٽي جي ترجمان واري ذميداري پڻ وٽس رهي.

  آئرلينڊ جو صدارت 
سيپٽمبر 2010ع ۾ ھن ليبر پارٽي جي نمائندگي ڪندي ملڪ جي صدر جي اليڪشن ۾ شرڪت جو اظھار ڪيو چونڊن کان اڳ ھن صرف ھڪ مدي لاءِ  صدارت جو اظھار ڪندي ٻئي مدي ۾ نہ بيهڻ جي ڳالهيون ڪيون 19 جون 2011 تي ڊبلن ۾ خاص اجلاس ۾ کيس صدارتي اُميدوار طور نامزد ڪيو ويو 29 آڪٽوبر 2011ع تي صدارتي اليڪشن کان ٻہ ڏينھن بعد کيس ڪامياب اميدوار قرار ڏنو ويو. ھن 1007104 ووٽ حاصل ڪيا جيڪي آئرلينڊ جي چونڊن جي تاريخ ۾ ڪنھن اميدوار طرفان کنيل سڀ کان گھڻا ووٽ ھئا  ھي آئرلينڊ جق پھريون صدر ھيو جيڪو پارليامينٽ اريڪتاس جي ٻنھي ايوانن  جو رڪن رھي چڪو ھو. ھگنس 2018ع ۾ ٻيھر صدارتي چونڊن ۾ حصو ورتو ۽ 56 سيڪڙو ووٽ کڻي چونڊ کٽي ورتي. پھرين ڳڻپ ۾ سندس کنيل ووٽن جو تعداد 822,655 ھيو سندس مقابلو ڪندڙ پيٽر ڪئسي 23 سيڪڙو: 342,727 ووٽ کنيا

لکڻيون

ھگنس جي شاعري جو مصرعو ڪاھر شھر م ھڪ پٿر جي تختي تي لکيل

ھڪ ڪامياب سياسي ڪيريئر سان گڏوگڏ ھگنس شاعري ۽ نشريات واري پاسي پڻ خدمتون ڏنيون آهن ھن وڏي پيماني تي سياسي ۽ فلسفياڻن رسالن ۾ ڪيترن ئي موضوعن تي مضمون لکيا ھن جي شاعري پڻ ڪيترن ئي رسالن ۾ ڇپجندي رھي آھي ۽ ھن جا شاعري جا مجموعا پڻ ڇپيل آهن جن ۾ دي بٽريئل (1990), دي سيزن آف فائر (1993) ۽ اين ائرڊ سيزن (2004)  ھن جي مشھور نظمن ۾ "دي ڊيٿ آف ريڊ ڪائو" ۽ "دي ڊانڪي" مشھور آھن

 حوالا 
زمرو:جيوت ماڻهو
زمرو:1941ع جون پيدائشون